En 20-årig mand bliver i dag fremstillet i grundlovsforhør for en række indbrud i Aalborg-området.

Den unge mand blev pågrebet da han og seks kammerater onsdag eftermiddag forsøgte at køre fra politiet i en stjålet bil. Under afhøringen indrømmede den 20-årige, at han står bag en række indbrud i Aalborg-området. De seks kammerater er alle løsladt igen, mens den 20-årige bliver fremstillet i grundlovsforhør i løbet af torsdagen.